3. การประกอบธุรกิจของแต่ละสายผลิตภัณฑ์

ผลิตภัณฑ์เพื่อจำหน่ายของบริษัทฯ และบริษัทย่อย แบ่งเป็น 2 กลุ่มใหญ่ๆ คือ ผลิตภัณฑ์ปิโตรเคมี
และผลิตภัณฑ์น้ำมัน โดยมีรายละเอียดดังนี้

3.1 ลักษณะของผลิตภัณฑ์

(1) ผลิตภัณฑ์ปิโตรเคมี

(1.1) โอเลฟินส์

บริษัทฯ มีกำลังการผลิตโอเลฟินส์ 706,000 ตันต่อปี โอเลฟินส์ประกอบด้วย เอทธีลีน โพรพิลีน
และบิวทาไดอีน ใช้เป็นวัตถุดิบสำหรับผลิตเม็ดพลาสติกชนิดต่างๆ
ส่วนใหญ่ใช้ป้อนโรงงานในเครือทีพีไอเกือบทั้งหมด

(1.2) อะโรเมติกส์

บริษัทฯ เริ่มผลิตอะโรเมติกส์ได้พร้อมกับโอเลฟินส์ในปี 2540 อะโรเมติกส์ประกอบด้วย เบนซิน
(Benzene) โทลูอีน (Toluene) ไซลีน (Xylene) หรือ BTX ปัจจุบันบริษัทฯ มีกำลังการผลิต
367,000 ตันต่อปี ส่วนใหญ่ใช้ป้อนโรงงานผลิตผลิตภัณฑ์ปิโตรเคมีขั้นกลางของบริษัทฯ
และจำหน่ายให้บุคคลภายนอกบางส่วน

(1.3) เม็ดพลาสติก

เม็ดพลาสติกเป็นผลิตภัณฑ์เพื่อจำหน่ายที่สำคัญของบริษัทฯ ผลิตภัณฑ์เม็ดพลาสติกของบริษัทฯ
และบริษัทย่อย ประกอบด้วยเม็ดพลาสติกชนิด HDPE PP ABS/SAN PS และ EPS
โดยกลุ่มเม็ดพลาสติกชนิด HDPE และ PP เรียกว่า โพลีโอเลฟินส์ (Polyolefins)
และกลุ่มเม็ดพลาสติกชนิด ABS/SAN PS EPS เรียกว่า
สไตเรนิค (Styrenics) เม็ดพลาสติกที่ผลิตได้จะมีคุณสมบัติที่แตกต่างกัน
ตามลักษณะของการนำไปใช้งาน รายละเอียดดังนี้

(1.3.1) เม็ดพลาสติกโพลีเอทธิลีนชนิดความหนาแน่นสูง (High Density Polyethylene -
HDPE)

  เม็ดพลาสติกชนิด HDPE ของบริษัทฯ ภายใต้ชื่อทางการค้า "POLENE” เป็นเม็ดพลาสติก
  โพลีเอทธิลีนชนิดความหนาแน่นสูงที่มีคุณสมบัติเหนียว ทนแรงกระแทกได้สูง แข็ง มีสีขาวขุ่น
  ทนต่อสารเคมี และรักษารูปทรงได้ดี เม็ดพลาสติก HDPE
  เหมาะสำหรับการนำไปขึ้นรูปในงานต่างๆ ดังต่อไปนี้

-   งานแผ่นฟิล์ม (Film) ได้รับความนิยมใช้ในงานฟิล์มมากที่สุด เนื่องด้วย HDPE
    มีลักษณะเหนียว ทนแรงกระแทกสูง สามารถทำให้เป็นแผ่นบางได้ง่าย
    จึงนิยมใช้ผลิตเป็นถุงบรรจุสินค้าที่ต้องการความแข็งและการทรงตัว เช่น
    ถุงใส่ของแบบมีหูหิ้วที่ใช้ตามห้างสรรพสินค้า หรือผสมกับ LDPE/LLDPE
    เพื่อผลิตเป็นถุงชนิดใช้งานหนัก เช่น ถุงใช้งานอุตสาหกรรม เป็นต้น

-   งานเป่าเข้าแบบ (Blow Molding) ได้รับความนิยมใช้ในงานเป่าเข้าแบบ
    เป็นอันดับรองลงมาจากงานฟิล์ม เนื่องด้วย HDPE มีลักษณะทนแรงกระแทก แข็งทรงรูปดี
    เป่าเข้าแบบได้ง่าย นอกจากนี้ยังมีความคงทนต่อการกัดกร่อนของสารเคมี
    จึงเหมาะสำหรับการนำไปผลิตเป็นขวดบรรจุน้ำดื่ม น้ำผลไม้ นม ขวดบรรจุน้ำมันเครื่อง
    ขวดเครื่องสำอางและแชมพู ถังน้ำ ถังน้ำมันเชื้อเพลิง และสารเคมี เป็นต้น

-   งานฉีดเข้าแบบ (Injection Molding) เหมาะสำหรับการขึ้นรูปแบบฉีดที่มีลักษณะเนื้อแข็ง
    ทนต่อแรงบิดและแรงกระแทกสูง น้ำหนักเบา
    จึงเหมาะสำหรับการนำไปใช้ในการผลิตผลิตภัณฑ์เครื่องใช้ในบ้าน ภาชนะขนาดเล็ก
    ผลิตภัณฑ์ในงานอุตสาหกรรมที่ต้องรับน้ำหนักและทนแรงกระแทกบ่อย เช่น แท่นรองสินค้า
    (Pallet) ภาชนะบรรจุ หรือ ลังบรรจุผลไม้ และเครื่องดื่ม เป็นต้น

-   งาน Yarn/Monofilament Extrusion ในรูปของเส้นเทป และเส้นใย มีลักษณะเหนียว
    ทนแรงดึง และแรงยืดตัวได้ดี มีความมันเงาดี ดังนั้นจึงเหมาะสำหรับทำเชือก แห และอวน
    ผ้าใบสาน ถุงสาน เป็นต้น

-   งานผลิตท่อ (Pipe Extrusion) HDPE ในรูปของท่อ
    มีลักษณะที่เหมาะสมต่องานผลิตท่อน้ำประปา ท่อร้อยสายไฟฟ้า ซึ่งมีคุณสมบัติเชิงกลที่ทนแรงดึง
    ทนแรงกระแทก มีความยืดหยุ่นสูง และทนต่อสภาพแวดล้อม

(1.3.2) เม็ดพลาสติกชนิดโพลีโพรพิลีน (Polypropylene - PP)

  เม็ดพลาสติกชนิด PP ของบริษัทฯ ภายใต้ชื่อทางการค้า "POLENE”
  เป็นเม็ดพลาสติกที่มีคุณสมบัติที่ใกล้เคียงกับเม็ดพลาสติกชนิด HDPE และ LDPE
  จึงสามารถใช้ทดแทนกันได้ในระดับหนึ่ง แต่ PP สามารถทนความร้อนได้สูงกว่า HDPE เหนียว
  แข็งแกร่ง ทนต่อแรงอัดและแรงกระแทก ไม่สึกกร่อนง่าย ทนต่อสารเคมี เป็นฉนวนไฟฟ้าที่ดี
  ปัจจุบันมีการนำเม็ดพลาสติกชนิด PP ไปใช้ในการผลิตในรูปแบบต่างๆ ดังนี้

-   งานแผ่นฟิล์ม (Film) ใช้ในการผลิตแผ่นพลาสติกที่ต้องการความใส
    เพื่อใช้เป็นถุงพลาสติกประเภทถุงร้อน ฟิล์มห่อของทั่วไปหรือบรรจุอาหาร ฯลฯ

-   ในรูปของเส้นใย/เส้นเทป (Filament/Yarn) ใช้ในงานทอกระสอบสาน ถุงหอม
    ถุงกระเทียม ผ้าใบสาน ส่วนเส้นใยกลม (Filament) มี 2 ลักษณะ คือ Mono-Filament
    (เส้นใยเดี่ยว) ใช้ในงานทำเชือก ที่ต้องการรับแรงมากๆ เช่น เชือกใยยักษ์
    หรืออีกลักษณะหนึ่งคือ Muti-Filament (เส้นใยกลุ่ม) ใช้ในงานสายเข็มขัด
    และสายกระเป๋า

-   งานฉีดเข้าแบบ (Injection Molding) เหมาะสำหรับการผลิตเครื่องใช้ในบ้าน
    เครื่องครัว ชิ้นส่วนรถยนต์ ชิ้นส่วนเครื่องใช้ไฟฟ้า เปลือกแบตเตอรี่ ถังบรรจุสี
    และเฟอร์นิเจอร์กลางแจ้ง เป็นต้น

-   งานเป่าเข้าแบบ (Blow Molding) มีคุณสมบัติในการผลิตบรรจุภัณฑ์ใส
    ที่ให้ผิวแข็งทนต่อกรดและด่าง มีความสะอาดปลอดภัยสูงเหมาะแก่การใช้เป็นขวดบรรจุอาหาร
    หรือขวดบรรจุเครื่องสำอาง เป็นต้น

-   งานรีดเป็นแผ่น (Sheet Extrusion) ได้รับความนิยมมากขึ้น เนื่องจาก PP
    ให้การทรงรูปชิ้นงานที่ดี สามารถ recycle ได้ และราคาไม่สูงมากนัก ซึ่งงานที่ใช้ PP
    sheet มีตั้งแต่งานแฟ้มเอกสารต่างๆ งาน vacuum forming ได้แก่ งาน packaging
    ต่างๆ เช่น ถ้วยน้ำหรือถาดใส่ของต่างๆ

(1.3.3) เม็ดพลาสติกชนิด Acrylonitrile-Butadiene-Styrene (ABS)

  ABS ของบริษัทฯ ภายใต้ชื่อทางการค้า ”PORENE”
  เป็นเม็ดพลาสติกที่มีคุณสมบัติเด่นในการทนแรงกระแทกได้ดี (High Impact Strength)
  มีความมันเงาที่ผิว (High Gloss) ทนความร้อน (High Heat) แข็งแกร่ง (High
  Stiffness And High Rigidity) และทนต่อสารเคมีได้ดี (High Chemical
  Resistance) นิยมนำไปใช้ในด้าน

-   งานฉีดเข้าแบบ (Injection Molding)

  จะเป็นการนำเม็ดพลาสติกไปฉีดเข้าแบบเพื่อให้ได้ชิ้นงานตามต้องการ
  เหมาะสำหรับการนำไปใช้งานต่างๆ ได้แก่

-   เครื่องใช้ไฟฟ้า ได้แก่ ชิ้นงานส่วนประกอบหม้อหุงข้าว เตารีด โทรศัพท์ พัดลม
    แป้นพิมพ์คอมพิวเตอร์ และโทรทัศน์ เนื่องจาก ABS มีคุณสมบัติเด่นคือทนต่อความร้อนสูง
    มีความมันเงา สามารถชุบโลหะได้ดี มีอัตราการไหลสูง และมีการหน่วงเหนี่ยวการติดไฟที่ดี

-   ชิ้นส่วนยานยนต์ ได้แก่ กระจกมองข้าง Console Box แผงหน้าปัดรถยนต์
    และชิ้นส่วนรถจักรยานยนต์ ได้แก่ แผงหน้าปัด หน้ากาก บังโคลน หมวกกันน็อก เนื่องจาก
    ABS มีคุณสมบัติด้านความแข็งแรงทนทาน ทนความร้อน ทนต่อแรงกระแทกสูง
    มีการเกาะติดของสีที่ดี ทนต่อตัวทำละลายจำพวกทินเนอร์ และให้ความมันเงา

-   เครื่องใช้ในครัวเรือน ได้แก่ ชิ้นส่วนเครื่องเรือน สุขภัณฑ์ เนื่องจาก ABS
    มีคุณสมบัติมีความมันเงาสูง ทนแรงกระแทก สามารถชุบโลหะได้ดี และทนต่อสารเคมีได้ดี

-   ของเด็กเล่น เนื่องจากเม็ดพลาสติกชนิด ABS มีคุณสมบัติทนต่อการแตกหัก
    หากแตกหักก็จะไม่เกิดเหลี่ยมคม (Sharp Point) ที่เป็นอันตรายต่อเด็ก
    รวมถึงมีความมันเงาสูง และให้สีที่สดใส

-   งานรีด (Extrusion) จะเป็นการนำเม็ดพลาสติกไปรีดเป็นแผ่นพลาสติก
    แล้วจึงนำไปขึ้นรูปด้วยวิธี Vacuum อีกครั้งหนึ่ง เช่น ผนังตู้เย็น เป็นต้น

(1.3.4) เม็ดพลาสติกชนิด Acrylonitrile Styrene (SAN)

  SAN หรือ AS ของบริษัทภายใต้ชื่อทางการค้า “PORENE” เป็นเม็ดพลาสติกที่ให้คุณสมบัติความใส
  ความแข็ง ความแกร่ง ความเหนียว การทนความร้อน และทนสารเคมีได้ดีกว่า PS
  จึงนิยมนำไปใช้ในงานฉีด (Injection Molding) ได้แก่

-   ชิ้นส่วนยานยนต์ เช่น เลนส์ไฟหน้า ไฟท้าย ไฟเลี้ยว แต่มีการใช้ไม่มากนัก
    เนื่องจากคุณสมบัติด้านความใส การทนแรงกระแทก
    รวมทั้งการทนต่อแสงแดดที่จะทำให้กรอบแตก ยังไม่ดีเท่า PMMA แต่มีราคาถูกกว่า
    จึงถูกใช้แทนในตลาดที่เน้นราคาถูกเป็นส่วนใหญ่

-   เครื่องใช้ภายในบ้าน เช่น สุขภัณฑ์ ไฟแช็ค ภาชนะใส่ของ ซึ่งได้รับความนิยมใช้มาก
    เนื่องจากมีคุณสมบัติเฉพาะตัวที่ดี

-   เครื่องใช้ไฟฟ้า ได้แก่ ใบพัดพัดลม หน้ากากแอร์ เครื่องปั่นน้ำผลไม้
    เนื่องจากมีคุณสมบัติให้ความมันเงา ความคงรูปสูง การทนความร้อน และสารเคมีได้ดี
    โดยเฉพาะอย่างยิ่งการทนต่อแรงเฉือนได้ดี

(1.3.5) เม็ดพลาสติกชนิด Polystyrene (PS)

PS ของบริษัทฯ ภายใต้ชื่อทางการค้า “PORENE” สามารถแบ่งตามคุณสมบัติได้เป็น 2 ประเภท

-   GPPS (General Purpose Polystyrene)

  เป็นเม็ดพลาสติก PS ที่ให้ความใสมาก ความแข็ง ความสามารถในการขึ้นรูปเป็นชิ้นงานง่าย
  โดยไม่ ต้องอบเม็ดก่อน แต่มีข้อเสียคือทนแรงกระแทกได้น้อย (Low Impact Strength)
  จึงนิยมใช้กับชิ้นงานที่เน้นความใสมากๆ และต้องการความทรงรูปสูง ตัวอย่างเช่น ตลับเทป
  ตลับซีดี เครื่องใช้ไฟฟ้า เครื่องใช้ในครัวเรือน เป็นต้น

-   HIPS (High Impact Polystyrene)

  เป็นเม็ดพลาสติก PS ที่สามารถทนแรงกระแทกได้มากกว่า GPPS เนื่องจากมีการพัฒนาโดยใส่
  BUTADIENE ลงไป แต่จะสูญเสียคุณสมบัติด้านความใส อย่างไรก็ตามจากที่ราคาเม็ดพลาสติก
  HIPS ต่ำกว่าราคาเม็ดพลาสติก ABS ค่อนข้างมาก จึงถูกใช้ทดแทนเม็ดพลาสติก ABS
  ในงานที่ต้องการลดต้นทุน แต่จะให้ความเงา และการทรงรูปที่ด้อยกว่า เม็ดพลาสติกทั้ง 2
  ประเภทเหมาะสำหรับการนำไปใช้ในการผลิตขึ้นรูปต่างๆ ดังนี้

-   งาน INJECTION MOLDING

PS สามารถใช้กับชิ้นงานที่ต้องการการทรงรูป ความมันเงาที่ดี และสามารถผลิตเป็นชิ้นงานได้ง่าย จึงเหมาะสำหรับการนำไปผลิตตลับเทป ตลับวีดีโอ ตลับซีดี กรอบทีวี และวิทยุ เครื่องใช้ในครัวเรือน เป็นต้น

-   งาน SHEET & FILM EXTRUSION

PS สามารถนำไปขึ้นรูปโดยวิธีการดึงขึ้นรูป ซึ่งจะใช้กับการดึงเป็นแผ่น Sheet หรือดึงเป็นแผ่นฟิล์ม เช่น ถ้วยไอศครีมที่เกิดจากการนำ Sheet ไป Vacuum และฟิล์มที่ใช้ในการห่อดอกไม้ เป็นต้น

(1.3.6) เม็ดพลาสติกชนิด Expandable Polystyrene (EPS)

EPS ของบริษัทฯ ภายใต้ชื่อทางการค้า “PENTFOAM” มีลักษณะเป็นเม็ดกลมๆ สีขาว ซึ่งใช้
สไตรินมอนอเมอร์เป็นวัตถุดิบหลัก และ ใช้แก๊ส เพนเทน (Pentane) เป็น สารทำให้พองตัว
(Blowing Agent)ซึ่งทางบริษัทได้เลือกใช้ในกระบวนการผลิต โดยจะไม่มีการใช้สาร CFC
ซึ่งทำลายชั้นบรรยากาศโอโซน เม็ดพลาสติก EPS สามารถนำไปใช้งานดังนี้

-   งาน Packaging ได้แก่ โฟมใช้กันกระแทกในงานบรรจุภัณฑ์ของ เครื่องใช้ไฟฟ้าต่างๆ

-   งาน Block ได้แก่ ฉนวนกันความร้อนในห้องเย็นสำหรับงานประมง งานก่อสร้าง
    และงานประดิษฐ์ตกแต่ง เป็นต้น

(1.4) โพลีออล

ผลิตภัณฑ์โพลีออลเป็นวัตถุดิบสำหรับผลิตโพลียูรีเทน ได้แก่ โพลีอีเทอร์โพลีออล
โพลีเอสเทอร์โพลีออล พรีโพลีเมอร์ โดยโพลียูรีเทนสามารถนำไปผลิตเป็นผลิตภัณฑ์ชนิดต่างๆ เช่น
โฟมที่ใช้ในการทำเฟอร์นิเจอร์
ฟูกโฟมที่ใช้เป็นฉนวนกันการถ่ายเทความร้อนในอุตสาหกรรมก่อสร้างอาคาร
และอุปกรณ์ทำความเย็นต่างๆ และโฟมสังเคราะห์ซึ่งใช้ทำพื้นรองเท้า

(2) ผลิตภัณฑ์น้ำมัน

ผลิตภัณฑ์น้ำมันของบริษัทฯ และบริษัทย่อย แบ่งได้ดังนี้

1.  ผลิตภัณฑ์น้ำมันเชื้อเพลิง ได้แก่

-   น้ำมันเบนซิน (Gasolines) คือ น้ำมันเชื้อเพลิงสำหรับเครื่องยนต์เบนซิน แบ่งโดยค่า
    อ็อกเทน ซึ่งเป็นตัวเลขที่แสดงคุณสมบัติต้านทานการน็อกของเครื่องยนต์ ตามข้อกำหนดของรัฐ
    น้ำมันเบนซินของบริษัทฯ แบ่งออกเป็นน้ำมันเบนซินไร้สารตะกั่ว ULG 95 และ ULG 91

-   น้ำมันดีเซลหมุนเร็ว (Diesel Oil)
    ใช้เป็นเชื้อเพลิงสำหรับเครื่องยนต์ดีเซลหมุนเร็วที่ใช้กับยานพาหนะ เช่น รถยนต์ รถบรรทุก
    เรือประมง เรือโดยสาร รถแทรกเตอร์ ฯลฯ

-   น้ำมันก๊าด (Kerosene)
    ใช้ในการจุดตะเกียงให้ความสว่างตามชนบทที่อยู่ห่างไกลและไม่มีไฟฟ้า
    นอกจากนี้ยังใช้ในงานอุตสาหกรรมบางชนิดที่ต้องการการเผาไหม้ของเชื้อเพลิงที่สะอาด เช่น
    อุตสาหกรรมกระเบื้องเคลือบเซรามิค เป็นต้น

-   น้ำมันเตา (Fuel Oil) เป็นผลิตภัณฑ์น้ำมันที่ได้จากส่วนที่มีจุดเดือดสูงของน้ำมันดิบ
    ใช้ประโยชน์มากในงานอุตสาหกรรม การคมนาคมขนส่ง และใช้ในการผลิตกระแสไฟฟ้า

-   ก๊าซหุงต้ม (Liquified Petroleum Gas - LPG) คือ สารประกอบไฮโดรคาร์บอน
    พวกก๊าซโปรเพน และก๊าซบิวเทน ส่วนมากนำไปใช้ในงานหุงต้มในครัวเรือน
    อีกทั้งยังสามารถนำไปใช้ในงานอุตสาหกรรมต่างๆ
    นอกจากนี้ยังใช้เป็นเชื้อเพลิงสำหรับเครื่องยนต์เบนซินได้

-   แก็สโซฮอล์ คือ น้ำมันหรือเชื้อเพลิงที่สามารถใช้ทดแทนน้ำมันเบนซิน
    โดยมีส่วนผสมของน้ำมันเบนซินกับเอทานอล หรือ
    เอทิลแอกอฮอล์ที่มีความบริสุทธิ์สูงที่ได้จากจากการหมักและกลั่นผลิตผลทางการเกษตร อาทิ
    อ้อย มันสำปะหลัง

(2.2) ผลิตภัณฑ์น้ำมันอื่นๆ

-   น้ำมันหล่อลื่นพื้นฐาน (Lube Base Oil) คือ
    ผลิตภัณฑ์น้ำมันที่ได้จากผลิตภัณฑ์ส่วนหนักจากหอกลั่น ปัจจุบันบริษัทฯ
    มีผลิตภัณฑ์น้ำมันหล่อลื่นหลายชนิด ซึ่งจัดจำหน่ายทั้งในนามบริษัทฯ และจำหน่ายเพื่อนำไปผลิตต่อ

-   ยางมะตอย (Asphalt) เป็นสารประกอบไฮโดรคาร์บอนหลายชนิด และสารอินทรีย์อื่นๆ
    ซึ่งรวมเรียกว่า บิทูเมน มีลักษณะเป็นของเหลวข้นและหนืด
    ยางมะตอยเป็นผลิตภัณฑ์ส่วนที่หนักที่สุดที่ได้จากกระบวนการกลั่นน้ำมันดิบ ใช้สำหรับทำถนน
    ลานจอดรถ วัสดุกันซึม

-   ผลิตภัณฑ์น้ำมันอื่นๆ ได้แก่ โซลเวนท์ (Solvent) แว็กซ์ (Wax)

3.2 การตลาด และภาวะการแข่งขัน

ผลิตภัณฑ์ปิโตรเคมีขั้นต้น คือ โอเลฟินส์ และ อะโรเมติกส์ บริษัทฯ
จำหน่ายให้บริษัทในเครือทีพีไอเพื่อใช้เป็นวัตถุดิบเกือบทั้งหมด ดังนั้นภาวะการตลาดและการแข่งขัน
จึงแสดงเฉพาะผลิตภัณฑ์ซึ่งจำหน่ายให้กับบุคคลภายนอก คือ เม็ดพลาสติก และผลิตภัณฑ์น้ำมัน ดังนี้

  3.2.1 การตลาดและ ภาวะการแข่งขันของผลิตภัณฑ์เม็ดพลาสติก

  กลยุทธ์การแข่งขัน

  - ราคา

เนื่องจากผลิตภัณฑ์เม็ดพลาสติกเป็นสินค้าที่มีความเคลื่อนไหวของราคาค่อนข้างสูงตามปัจจัยภายนอกหลายประการ
โดยเฉพาะปัจจัยด้านต้นทุนวัตถุดิบตั้งแต่ น้ำมันดิบ นาฟทา และโมโนเมอร์ และปัจจัยด้านอุปสงค์
และอุปทาน ทั้งตลาดในประเทศและตลาดโลก ดังนั้น บริษัทฯ
จึงมีนโยบายกำหนดราคาโดยพิจารณาตามปัจจัยดังกล่าว ประกอบกับปัจจัยภายใน อาทิ สินค้าคงคลัง
และต้นทุนการผลิต เพื่อให้สามารถแข่งขันได้ทั้งในประเทศและต่างประเทศ
โดยเน้นการเป็นผู้ผลิตที่มีต้นทุนต่ำ จากการที่บริษัทฯ
ดำเนินธุรกิจทางด้านผลิตปิโตรเคมีแบบครบวงจร รวมถึงมีระบบสนับสนุนการผลิต เช่น
คลังเก็บวัตถุดิบ ท่าเรือน้ำลึก อย่างเพียบพร้อม ทำให้บริษัทฯ มีความได้เปรียบในด้านต้นทุน
จึงสามารถแข่งขันได้ในภาวะที่ราคาผลิตภัณฑ์ในตลาดตกต่ำ

  - คุณภาพสินค้า

จากการที่บริษัทฯ เป็นผู้บุกเบิกอุตสาหกรรมปิโตรเคมีรายแรกของประเทศ
มีประสบการณ์ในการพัฒนาและวิจัยความต้องการสินค้าร่วมกับลูกค้าอย่างใกล้ชิดและต่อเนื่องเป็นระยะเวลายาวนาน
และผลิตภัณฑ์เม็ดพลาสติกทุกประเภทของบริษัทฯ ได้รับการรับรองมาตราฐาน ISO9001 version
2000 จึงส่งผลให้บริษัทฯ
มีศักยภาพอย่างสูงในการสร้างความมั่นใจให้แก่ลูกค้าในด้านคุณภาพสินค้าที่ได้มาตรฐานสากล
รวมถึงการจัดหาและการพัฒนาผลิตภัณฑ์เม็ดพลาสติกใหม่ๆ
ที่สามารถตอบสนองความต้องการของลูกค้าทั้งในประเทศและต่างประเทศได้อย่างมีประสิทธิภาพ
ทั้งนี้บริษัทสามารถผลิตเม็ดพลาสติกทั้งที่เป็นเกรด Natural, Color Compounds และ
Composites (เม็ดพลาสติกผสมสีและเติมสารเสริมแรงต่างๆ)
ด้วยจุดเด่นของเม็ดพลาสติกดังกล่าว จึงทำให้บริษัทฯ
สามารถตอบสนองความต้องการใช้งานเฉพาะด้านของลูกค้า เช่น งานผลิตชิ้นส่วนเครื่องใช้ไฟฟ้า
และชิ้นส่วนยานยนต์ เป็นต้น โดยโรงงาน Compounding และ Composites
ดังกล่าวตั้งอยู่ภายในบริเวณเดียวกันกับโรงงานผลิตเม็ดพลาสติกอื่นๆ
และอยู่ภายใต้การจัดการของกลุ่มทีพีไอ
จึงทำให้มีความสะดวกและมีความคล่องตัวในการตอบรับคำสั่งซื้อแบบเฉพาะเจาะจง (Tailor
Made) ของลูกค้า อีกทั้งบริษัทยังมีแผนกบริการด้านเทคนิค
ซึ่งจะบริการให้คำแนะนำในการเลือกใช้เม็ดพลาสติกที่เหมาะสมก่อนการขาย
และบริการให้คำปรึกษารวมถึงเข้าแก้ไขปัญหาที่โรงงานร่วมกับลูกค้าเมื่อลูกค้าพบปัญหาหลังการขาย
นอกจากนี้บริษัทยังคำนึงถึงการดูแลรักษาสิ่งแวดล้อม โดยบริษัทฯ
มีนโยบายการรักษาสิ่งแวดล้อมอย่างเป็นรูปธรรมในทุกๆ ผลิตภัณฑ์ และบริษัทฯ ยังได้รับการรับรอง
ISO14000 ในเม็ดพลาสติก ABS/SAN และ HDPE

  - ความหลากหลายของผลิตภัณฑ์

ปัจจุบันกลุ่มบริษัททีพีไอมีกำลังการผลิตเม็ดพลาสติกกว่า 8 แสนตันต่อปี
ประกอบด้วยเม็ดพลาสติกหลากหลายประเภท ได้แก่ HDPE PP EPS PS ABS และ SAN
ดังนั้นจากการที่บริษัทมีเม็ดพลาสติกหลากหลายประเภทในการเสนอขายให้กับลูกค้า
เป็นการลดความเสี่ยงจากการทดแทนการใช้
เนื่องจากเม็ดพลาสติกแต่ละประเภทสามารถทดแทนกันได้ในบางตลาด อาทิ HDPE สามารถทดแทน
PP ได้ในงานฉีดเครื่องใช้ภายในครัวเรือน งานถุงสาน ผ้าใบสาน
ซึ่งการเลือกใช้เม็ดพลาสติกขึ้นกับปัจจัยหลายประการ อาทิ คุณสมบัติของเม็ดพลาสติกแต่ละประเภท
ราคา และอุปทานในตลาด อีกทั้งเป็นการเพิ่มโอกาสทางธุรกิจ
โดยบริษัทฯและตัวแทนจำหน่ายทั้งในประเทศและต่างประเทศสามารถเสนอขายเม็ดพลาสติกได้หลากหลาย
และสามารถลดต้นทุนการขายเฉลี่ยต่อหน่วยในการทำตลาดได้อีกด้วย

ลักษณะของลูกค้า

เนื่องจากลูกค้าของบริษัทฯ ซึ่งเป็นผู้ผลิตสินค้าพลาสติกมีจำนวนมาก
และมีความหลากหลายในประเภทการใช้งาน การสร้างความสัมพันธ์กับคู่ค้าทางธุรกิจ คือ
ตัวแทนจำหน่าย (Agent) จะช่วยสนับสนุนการดูแล
และการบริการลูกค้าของบริษัทให้มีประสิทธิภาพยิ่งขึ้น
โดยเฉพาะในเรื่องการจัดส่งสินค้าตามความต้องการของลูกค้า
รวมถึงการให้เครดิตหรือสินเชื่อทางการค้ากับลูกค้า

ทั้งนี้ตลอดระยะเวลาที่ผ่านมา บริษัทฯ ไม่มีการขายสินค้าให้ลูกค้ารายใดรายหนึ่งเกินร้อยละ 30
ของยอดขาย และไม่มีข้อผูกพันว่าจะขายให้ลูกค้ารายใดรายหนึ่งเกินกว่าร้อยละ 30
ของยอดขายในอนาคต ดังนั้นบริษัทฯ จึงไม่มีความเสี่ยงในการพึ่งพาลูกค้ารายใดรายหนึ่ง

  การจำหน่าย และช่องทางการจัดจำหน่าย

(1) การขายในประเทศ

ในปี 2547 เศรษฐกิจโดยภาพรวมของประเทศมีการเติบโตขึ้น การคาดการณ์การเติบโตของ GDP
ของธนาคารแห่งประเทศไทยอยู่ที่ร้อยละ 6.2 สำหรับภาคอุตสาหกรรม จากดัชนีผลผลิตอุตสาหกรรม
(Manufacturing Production Index : MPI)
ที่จัดทำโดยสำนักงานเศรษฐกิจอุตสาหกรรมที่ครอบคลุมอุตสาหกรรม 50 กลุ่ม
พบว่าในช่วงเดือนมกราคม – พฤศจิกายน 2547
ดัชนีผลผลิตอุตสาหกรรมเพิ่มขึ้นจากช่วงเดียวกันของปี 2546 ร้อยละ 9.9 ซึ่งดัชนีเฉลี่ยช่วง 11
เดือนในปี 2547 มีค่า 138.3 เทียบกับ 125.8 ในปี 2546 โดยมีอุตสาหกรรมการผลิตยานยนต์
ผลิตภัณฑ์ปิโตรเลียม ผลิตภัณฑ์อิเล็กทรอนิกส์
เป็นอุตสาหกรรมหลักที่ส่งผลให้ดัชนีผลผลิตอุตสาหกรรมเพิ่มขึ้น ดัชนีการส่งสินค้า (Shipment
Index) มีแนวโน้มเพิ่มขึ้นสอดคล้องกับดัชนีผลผลิตอุตสาหกรรม
อัตราการใช้กําลังการผลิตในภาคอุตสาหกรรมก็มีการขยับตัวสูงขึ้นในปี 2547
ดังนั้นจากการที่เม็ดพลาสติกเป็นวัตถุดิบพื้นฐานที่สำคัญของการผลิตโดยรวมของประเทศ บริษัทฯ
จึงมีนโยบายเน้นการขายในประเทศ โดยที่ต้องไม่กระทบกับผลการดำเนินงานของบริษัทฯ ในปี
2547 บริษัทฯ มียอดขายเม็ดพลาสติกในประเทศร้อยละ 53 และร้อยละ 91
ของยอดขายในประเทศเป็นการขายผ่านตัวแทนจำหน่าย 17 บริษัท
ตัวแทนจำหน่ายส่วนใหญ่มีความสัมพันธ์ทางธุรกิจมาเป็นเวลานานกว่า 20 ปี
นับตั้งแต่บริษัทเป็นผู้บุกเบิกการผลิตเม็ดพลาสติก LDPE เป็นรายแรกของประเทศ
และจากการที่บริษัทฯ เป็นผู้ผลิตผลิตภัณฑ์ปิโตรเคมีครบวงจร มีผลิตภัณฑ์ที่หลากหลาย
จึงส่งผลให้ตัวแทนจำหน่ายสามารถประหยัดค่าใช้จ่ายในด้านค่าการตลาดและการบริหารจัดการ
ทำให้ความสัมพันธ์ทางธุรกิจระหว่างบริษัทกับตัวแทนจำหน่ายมีความมั่นคงยิ่งขึ้น นอกจากนี้ บริษัทฯ
ยังมีการขายตรงให้กับลูกค้าที่มีความน่าเชื่อถือ
โดยพิจารณาถึงความพร้อมและความสามารถในการชำระเงิน ทั้งนี้ในปี 2547 บริษัทฯ
มียอดขายตรงร้อยละ 9 ของยอดขายภายในประเทศ

(2) การขายส่งออก

ในปี 2547 ที่ผ่านมา บริษัทฯ มียอดขายต่างประเทศของผลิตภัณฑ์เม็ดพลาสติกในสัดส่วนร้อยละ 47
โดยขายผ่านตัวแทนการค้าในต่างประเทศ ซึ่งมีความสัมพันธ์ใกล้ชิดทางธุรกิจกับบริษัทฯ
เป็นระยะเวลายาวนาน กลยุทธ์ทางการตลาดของบริษัทฯ
จะเน้นจุดแข็งด้านคุณภาพและความหลากหลายของผลิตภัณฑ์ การบริการด้านเทคนิค
และการให้คำปรึกษาด้านพัฒนาผลิตภัณฑ์
โดยตัวแทนเหล่านี้มีเครือข่ายใกล้ชิดกับผู้ใช้ปลายทางอย่างกว้างขวางในตลาดหลักที่มีปริมาณการใช้เม็ดพลาสติกสูง
ได้แก่ ฮ่องกง จีน เอเชียใต้ และเอเชียตะวันออกเฉียงใต้ นอกจากนี้บริษัทฯ
ยังได้ขยายตลาดส่งออกไปยังภูมิภาคอื่น เช่น แอฟริกา ยุโรป สหรัฐอเมริกา เอเชียตะวันออกกลาง
และออสเตรเลีย เป็นต้น โดยในปี 2547 บริษัทฯ สามารถขายเม็ดพลาสติกไปยังประเทศต่างๆ
ได้มากกว่า 50 ประเทศทั่วโลก

สภาพการแข่งขัน

สภาพการแข่งขันในประเทศ
จากการที่อุตสาหกรรมปิโตรเคมีเป็นอุตสาหกรรมที่ต้องใช้เงินลงทุนสูงและมีระยะเวลาคืนทุนนาน
ประกอบกับปัจจุบันอุปทานของสินค้าเม็ดพลาสติกในประเทศสูงกว่าอุปสงค์
จึงเป็นการยากที่คู่แข่งรายใหม่จะเข้ามาลงทุนผลิตเม็ดพลาสติก
เพื่อแข่งขันกับผู้ประกอบการเดิมในประเทศ
และจากการที่ผู้ผลิตเม็ดพลาสติกในประเทศมีจำนวนน้อยราย เมื่อเทียบกับผู้ซื้อ
(ผู้ผลิตสินค้าจากเม็ดพลาสติก) ที่มีอยู่จำนวนมาก ดังนั้น
อำนาจการต่อรองของผู้ขายจึงยังมีอยู่ค่อนข้างสูง

ในปี 2547 อุตสาหกรรมปิโตรเคมียังอยู่ในช่วงภาวะขาขึ้น
โดยราคาผลิตภัณฑ์ปิโตรเคมีได้ปรับตัวสูงขึ้นมาเป็นลำดับ โดยเฉพาะในช่วงไตรมาส 3 ของปี 2547
ราคาได้ปรับตัวสูงขึ้นอย่างรุนแรงกว่าเท่าตัว เมื่อเทียบกับช่วงต้นปี ทั้งนี้
เป็นผลสืบเนื่องจากราคาน้ำมันดิบในตลาดโลกที่ปรับตัวสูงขึ้นเป็นประวัติการณ์ สำหรับแนวโน้มในปี
2548 คาดว่าจะสามารถขยายตัวต่อเนื่องตามภาวะเศรษฐกิจของประเทศ
ประกอบกับความต้องการผลิตภัณฑ์ปิโตรเคมีในตลาดโลก โดยเฉพาะประเทศจีนซึ่งกำลังการผลิต
ไม่เพียงพอกับความต้องการใช้ในประเทศที่มีสูงมาก
จากการที่จีนเป็นฐานการผลิตสินค้าสำเร็จรูปรายใหญ่ของโลก อย่างไรก็ตาม
ผู้ประกอบการจะประสบปัญหาด้านวัตถุดิบ เนื่องจากความผันผวนของภาวะน้ำมันในตลาดโลก

ทั้งนี้ วัฎจักรขาขึ้นของอุตสาหกรรมปิโตรเคมี คาดว่าจะถึงปี 2549 แล้วจึงกลับสู่ภาวะขาลง
เนื่องจากในช่วงปี 2549–2550
โรงงานเอทิลีนแครกเกอร์ของกลุ่มประเทศตะวันออกกลางจะก่อสร้างแล้วเสร็จ
สามารถผลิตสินค้าออกสู่ตลาดจำนวนมาก

  รายชื่อผู้ผลิตเม็ดพลาสติกในประเทศและกำลังการผลิตโดยประมาณ

+----------+---------------------------------------+----------+--------+
| ประเภทเ  | บริษัท                                  | กำ       | สัดส่วน  |
| ม็ดพลาสติก |                                       | ลังการผลิต |        |
|          |                                       |          |        |
|          |                                       | (พันตัน/ปี) |        |
+----------+---------------------------------------+----------+--------+
| HDPE     | บมจ. อุตสาหกรรมปิโตรเคมีกัลไทย            | 140      | 12%    |
+----------+---------------------------------------+----------+--------+
|          | บริษัท ไทยโพลีเอททีลีน จำกัด                | 536      | 48%    |
+----------+---------------------------------------+----------+--------+
|          | บมจ. บางกอกโพลีเอททีลีน                  | 200      | 18%    |
+----------+---------------------------------------+----------+--------+
|          | บมจ. ปิโตรเคมีแห่งชาติ                    | 250      | 22%    |
+----------+---------------------------------------+----------+--------+
| PP       | บมจ. อุตสาหกรรมปิโตรเคมีกัลไทย            | 475      | 37%    |
+----------+---------------------------------------+----------+--------+
|          | บริษัท บาเซล แอดวานซ์ โพลีโอเลฟินส์         | 455      | 36%    |
|          | (ประเทศไทย) จำกัด                      |          |        |
+----------+---------------------------------------+----------+--------+
|          | บริษัท ไทยโพลีโพรไพลีน จำกัด               | 340      | 27%    |
+----------+---------------------------------------+----------+--------+
| PS       | บริษัท ไทย เอบีเอส จำกัด                  | 100      | 24%    |
+----------+---------------------------------------+----------+--------+
|          | บริษัท สยามโพลีสไตรีน จำกัด                | 120      | 29%    |
+----------+---------------------------------------+----------+--------+
|          | บริษัท เอ็ชเอ็มที โพลีสไตรีน จำกัด            | 90       | 21%    |
+----------+---------------------------------------+----------+--------+
|          | บริษัท อีเทอนอล พลาสติก จำกัด              | 60       | 14%    |
+----------+---------------------------------------+----------+--------+
|          | บริษัท ศรีเทพไทย พลาสเคม จำกัด *          | 50       | 12%    |
+----------+---------------------------------------+----------+--------+
| ABS/SAN  | บริษัท ไทย เอ บี เอส จำกัด                | 96       | 34%    |
+----------+---------------------------------------+----------+--------+
|          | บริษัท แลนเซส จำกัด                      | 170      | 59%    |
+----------+---------------------------------------+----------+--------+
|          | บริษัท แกรนแปซิฟิกเคมีกัล (ประเทศไทย) จำกัด  | 20       | 7%     |
+----------+---------------------------------------+----------+--------+
| EPS      | บริษัท ไทย เอ บี เอส จำกัด                | 30       | 49%    |
+----------+---------------------------------------+----------+--------+
|          | บริษัท หมิง ตี้ เคมีกัล จำกัด                 | 14       | 23%    |
+----------+---------------------------------------+----------+--------+
|          | บริษัท ศรีเทพไทย พลาสเคม จำกัด *          | 8        | 13%    |
+----------+---------------------------------------+----------+--------+
|          | บริษัท สยามเคมีคัลโพลิเมอร์ จำกัด            | 5        | 8%     |
+----------+---------------------------------------+----------+--------+
|          | บริษัท ไทยโพลีสไตรีน จำกัด                 | 4        | 7%     |
+----------+---------------------------------------+----------+--------+

ที่มา : PTIT Industry, Publication (เฉพาะ TPI ปรับตามข้อมูลจริงของบริษัทฯ)

หมายเหตุ : * ไม่มีการผลิตในปี 2004

ภาวะเศรษฐกิจโลกในปี 2547
ยังคงเผชิญกับสภาวะแวดล้อมที่เปลี่ยนแปลงตลอดเวลาทั้งความเสี่ยงจากสถานการณ์การก่อการร้ายในภูมิภาคต่างๆ
สถานการณ์ความไม่สงบในอิรัก ราคาน้ำมันที่ยังปรับตัวสูงขึ้นอย่างต่อเนื่อง
รวมทั้งอัตราดอกเบี้ยและอัตราเงินเฟ้อในประเทศต่างๆ ปรับตัวสูงขึ้น เช่น สหรัฐอเมริกา จีน
ฮ่องกง เป็นต้น อย่างไรก็ตามเศรษฐกิจโลกยังคงขยายตัวต่อเนื่องจากภาวะการส่งออกที่เพิ่มขึ้น
โดยภาวะเศรษฐกิจสหภาพ
ยุโรป และประเทศต่างๆ ในเอเชีย ได้แก่ สิงคโปร์ ญี่ปุ่น ฮ่องกง มาเลเซีย
เกาหลีใต้ได้ขยายตัวดีขึ้น ในขณะที่อินโดนีเซียเศรษฐกิจค่อนข้างทรงตัว
ส่วนสหรัฐอเมริกาได้ชะลอตัวลงจากการใช้จ่ายภาคเอกชนมีแนวโน้มลดลง อัตราดอกเบี้ยเพิ่มสูงขึ้น
อัตราการว่างงานที่ยังไม่ฟื้นตัว แต่ภาคการผลิตยังคงขยายตัวช้าๆ อย่างต่อเนื่อง

เช่นเดียวกับจีนที่เศรษฐกิจยังคงขยายตัวสูงอย่างต่อเนื่อง แม้ว่าจะประกาศชะลอความร้อนแรงทางเศรษฐกิจลงอย่างช้าๆ (Soft Landing) ซึ่งจะส่งผลต่อเสถียรภาพทางเศรษฐกิจของเอเชียในระยะยาว โดยจีนชะลอการลงทุนและการนำเข้า แต่จะใช้นโยบายปรับประสิทธิภาพการลงทุน เพื่อการส่งออกสินค้าที่มีคุณภาพมากขึ้น นโยบายดังกล่าวได้ส่งผลให้ราคาเม็ดพลาสติกอ่อนตัวลงในช่วงไตรมาสที่ 4 ของปี 2547 อย่างไรก็ตามปรากฏว่าในปี 2547 การบริโภคภายในประเทศ ผลผลิตภาคอุตสาหกรรม และการส่งออกของจีนยังคงขยายตัวสูงอย่างต่อเนื่อง โดยธนาคารโลกคาดว่าเศรษฐกิจจีนในปี 2548 จะยังขยายตัวได้ร้อยละ 9

ทั้งนี้ การออกมาตรการชะลอเศรษฐกิจของทางการจีน
ไม่ส่งผลกระทบต่อความเชื่อมั่นของนักลงทุนต่างประเทศ
ทำให้การลงทุนจากต่างประเทศยังคงไหลเข้าจีนอย่างต่อเนื่อง สำหรับอุตสาหกรรมปิโตรเคมี
ผู้ผลิตเม็ดพลาสติกระดับโลกหลายรายได้เข้าไปลงทุน ซึ่งจะส่งผลให้ในอนาคตอันใกล้
ประเทศจีนจะมีกำลังการผลิตรองรับความต้องการในประเทศได้มากขึ้น ทั้งนี้ ตั้งแต่เดือนมกราคม
2547 ประเทศจีนได้ลดอัตราอากรนำเข้าผลิตภัณฑ์ปิโตรเคมีตามกรอบองค์กรการค้าโลก (WTO)
โดยผลิตภัณฑ์ปิโตรเคมีขั้นต้น เช่น โทลูอีน พาราไซลีน ลดเหลือร้อยละ 3 เบนซีน ลดเหลือร้อยละ
2.7 และเอทิลีน โพรพิลีนยังคงอยู่ที่ร้อยละ 2 ส่วนเม็ดพลาสติกหลัก เช่น PP, PS, PVC, PET
ลดเหลือร้อยละ 10.7 และ PE ลดเหลือร้อยละ 11.6 การลดอัตราอากรดังกล่าว
ทำให้ผู้ผลิตในประเทศจีนที่นำเข้าปิโตรเคมีมีต้นทุนการผลิตถูกลง
และส่งผลให้ผู้ผลิตเม็ดพลาสติกระดับโลกมีความมั่นใจและเข้ามาแข่งขันเพื่อแย่งชิงตลาดในประเทศจีนมากขึ้น

ดังนั้น เพื่อเป็นการลดความเสี่ยงจากการพึ่งพาตลาดจีนเพียงประเทศเดียว บริษัทฯ
มีนโยบายแสวงหาตลาดในภูมิภาคอื่นๆ ตลอดเวลา โดยเฉพาะประเทศเพื่อนบ้านโดยรอบ
ส่งผลให้ปัจจุบันเม็ดพลาสติกของบริษัทฯ สามารถส่งไปขายยังกว่า 50 ประเทศทั่วโลก

  3.2.2 การตลาดและภาวะการแข่งขันของผลิตภัณฑ์น้ำมัน

(1) นโยบาย และลักษณะการตลาด

  บริษัทฯ
  มีนโยบายเน้นการควบคุมคุณภาพของผลิตภัณฑ์น้ำมันให้ได้มาตรฐานตามที่กระทรวงพาณิชย์กำหนด
  อีกทั้งยังเน้นการบริการที่สถานีบริการฯ และการกำหนดราคาน้ำมันให้เหมาะสม

  ลักษณะของลูกค้า หรือช่องทางการจำหน่าย แบ่งได้ดังนี้

-   การจำหน่ายผ่านสถานีบริการ (Retail)
    เป็นการจำหน่ายให้ประชาชนผู้ใช้น้ำมันเชื้อเพลิงทั่วไปผ่านสถานีบริการน้ำมันของบริษัทฯ
    ซึ่งมีกระจายอยู่ทั่วประเทศ รวม 73 สถานี

  โดยแยกเป็น 2 ประเภท คือ CB หมายถึงสถานีบริการที่บริษัทฯ เป็นผู้ดำเนินการเอง 38 สถานี
  และ DB/JI หมายถึงสถานีบริการที่ลูกค้าดำเนินการ จำนวน 35 สถานี

-   การจำหน่ายให้ผู้ใช้โดยตรง (Direct) เช่น บริษัทรถ และเรือขนส่งสินค้าและคนโดยสาร
    กิจการประเภทก่อสร้าง และอื่นๆ รวมทั้งการขายให้บริษัทในเครือทีพีไอด้วย

-   การจำหน่ายให้ลูกค้าขายส่ง (Wholesales) ทั้งรายเล็กและรายใหญ่
    เพื่อไปจำหน่ายต่อให้กับผู้ค้าขายตรง และขายปลีก

-   การจำหน่ายให้ลูกค้ามาตรา 7 เป็นการจำหน่ายให้กับบริษัทผู้ค้าน้ำมันทั้งขนาดใหญ่
    และปานกลาง ซึ่งมีคลังน้ำมันเป็นของตนเอง
    และจะนำน้ำมันเหล่านี้ไปจัดจำหน่ายต่อผ่านระบบเครือข่าย
    และช่องทางการจำหน่ายของบริษัทเหล่านั้นไปสู่ผู้บริโภคน้ำมันปลายทางอีกทอดหนึ่ง

-   การส่งออก (Export) เป็นการจำหน่ายให้กับผู้ค้าน้ำมันในต่างประเทศ
    ซึ่งมีการขนส่งทั้งทางเรือ และทางรถ ในปี 2547 การส่งออกคิดเป็นร้อยละ 22
    ของยอดการจำหน่ายทั้งหมด โดยมีตลาดหลักในเขตภูมิภาคเอเชีย เช่น สิงคโปร์ กัมพูชา
    เวียดนาม ลาว พม่า ฯลฯ

-   Bunker เป็นการจำหน่ายน้ำมันดีเซล หรือ Automotive Diesel Oil (ADO) และ
    น้ำมันเตา (Fuel Oil) ให้กับเรือที่มาใช้บริการท่าเทียบเรือของ TPI

-   Fishery เป็นการจำหน่ายน้ำมันให้กับสมาคมประมงในน่านน้ำ
    โดยเป็นน้ำมันดีเซลชนิดกำมะถันร้อยละ 0.5 และเติมสีเขียว โดยมีส่วนแบ่งการตลาดร้อยละ
    61

ตารางแสดงสัดส่วนปริมาณการจำหน่ายผลิตภัณฑ์ของบริษัทฯ

แยกตามประเภทการจำหน่าย

+-----------------------------------------------------+----------------+
| ประเภทการจำหน่าย                                     | สัดส่วน          |
+-----------------------------------------------------+----------------+
| 1.  การจำหน่ายผ่านสถานีบริการ (Retail)                  | 8%             |
+-----------------------------------------------------+----------------+
| 2.  การจำหน่ายให้ผู้ใช้โดยตรง (Direct)                   | 2%             |
+-----------------------------------------------------+----------------+
| 3.  การจำหน่ายให้ลูกค้าขายส่ง (Wholesales)               | 50%            |
+-----------------------------------------------------+----------------+
| 4.  การจำหน่ายให้ลูกค้ามาตรา 7                          | 8%             |
+-----------------------------------------------------+----------------+
| 5.  การส่งออก                                        | 22%            |
+-----------------------------------------------------+----------------+
| 6.  Bunker/Fishery                                  | 10%            |
+-----------------------------------------------------+----------------+

  ทั้งนี้ในช่วง 3 ปี บริษัทฯ ไม่มีการพึ่งพิงลูกค้ารายใดเกินร้อยละ 30 ของรายได้รวม

(2) ภาวะการแข่งขัน

  ภาวะการบริโภคน้ำมันสำเร็ปรูปยังคงขยายตัวในอัตราที่สูงประมาณร้อยละ 10
  จากนโยบายการตรึงราคาน้ำมันสำเร็จรูปในประเทศ
  ทำให้ราคาขายน้ำมันสำเร็จรูปในประเทศถูกกว่าราคาที่เป็นจริง
  ประชาชนไม่ได้รับภาระในส่วนที่เพิ่มขึ้น
  ทำให้พฤติกรรมการบริโภคน้ำมันสำเร็จรูปไม่เปลี่ยนแปลงไปจากเดิมมากนัก
  ถึงแม้ว่ารัฐบาลจะได้รณรงค์ให้ประชาชนประหยัดพลังงาน
  ทำให้ตลาดน้ำมันสำเร็จรูปมีการแข่งขันสูง
  ผู้ประกอบการน้ำมันในประเทศส่วนใหญ่ใช้กลยุทธ์ด้านราคา และการให้บริการ การทำ
  Promotion เพื่อรักษาส่วนแบ่งตลาด ในปี 2547 บริษัทฯ
  มีส่วนแบ่งตลาดในประเทศประมาณร้อยละ 9 เพิ่มขึ้นจากปีที่ผ่านมาประมาณร้อยละ 2

  ผู้ประกอบการหลักในอุตสาหกรรมน้ำมันในประเทศที่สำคัญคือ ปตท. เชลล์ เอสโซ่ คาลเท็กซ์
  และบางจาก โดยมีส่วนแบ่งในตลาด ดังนี้

  ----------------------------- -----------------------------------------
  บริษัท                          ส่วนแบ่งตลาดในประเทศ

  ปตท.                          30%

  เชลล์                          14%

  เอสโซ่                         13%

  คาลเท็กซ์                       9%

  ทีพีไอ                          9%

  บางจาก                        8%

  ผู้ค้ารายย่อยอื่นๆ                  17%

  รวม                           100%
  ----------------------------- -----------------------------------------

  นอกจากกลยุทธ์ด้านราคา ที่เน้นการปรับราคาขึ้นเร็ว-ลงเร็ว และเพิ่มปริมาณการจำหน่าย
  และพยุงค่าการตลาด ให้อยู่ในระดับที่พอเหมาะ ด้านการบริการ บริษัทฯ มีการให้บริการลูกค้า
  ดังนี้

-   คลังน้ำมัน บริษัทฯ มีคลังน้ำมันจำนวน 5 แห่งเพื่อบริการลูกค้าทั่วทุกภูมิภาค
    และเปิดบริการตลอด 24 ชั่วโมง

-   การขนส่ง มีบริการรถบรรทุกน้ำมันเพื่อจัดส่งให้ลูกค้าทั่วประเทศ รวมทั้งเรือ และท่าเทียบเรือ
    เมื่อลูกค้าต้องการรับน้ำมันทางเรือ

-   สถานีบริการน้ำมัน บริษัทฯ มีสถานีบริการภายใต้เครื่องหมายการค้าจำนวน 73
    สถานีกระจายอยู่ทั่วประเทศ รวมทั้งมีมาร์ท และคาร์แคร์
    พร้อมทั้งห้องน้ำที่สะอาดไว้คอยให้บริการอีกด้วย

-   บุคลากร มีผู้แทนขาย ผู้ประสานงานขาย รวมทั้งแผนกบริการงานขายไว้บริการลูกค้า
    และห้องออกตั๋วที่คอยรับการสั่งซื้อน้ำมันจากลูกค้า

-   การตรวจสอบคุณภาพ บริษัทฯ มีเจ้าหน้าที่เทคนิค ไว้คอยบริการให้ความรู้และแก้ปัญหา
    รวมทั้งออกไปตรวจเช็คคุณภาพตามสถานีบริการ คลังน้ำมัน เพื่อให้มั่นใจในคุณภาพ

กำลังการผลิตและปริมาณการผลิต

(หน่วย : พันเมตริกตัน)

[TABLE]

การผลิตและนโยบายการผลิต

บริษัทฯ มีโรงงานของบริษัทฯ ตั้งอยู่เลขที่ 299 หมู่ที่ 5 ถนนสุขุมวิท ตำบลเชิงเนิน
อำเภอเมืองระยอง จังหวัดระยอง ดำเนินการภายใต้เขตนิคมอุตสาหกรรมทีพีไอ
โดยแบ่งโรงงานเป็นกลุ่มๆ ตามลักษณะผลิตภัณฑ์ ได้ 5 คอมเพล็กซ์

ในปี 2547 บริษัทฯ มีอัตราการใช้กำลังการผลิตของโรงกลั่นน้ำมันเฉลี่ย 179,000 บาร์เรลต่อวัน
โดยพิจารณาถึงอัตราการใช้กำลังการผลิตที่ให้ผลตอบแทนสูงสุด
ทั้งนี้อัตราการใช้กำลังการผลิตเพิ่มขึ้นจากร้อยละ 59 ในปี 2546 เป็นร้อยละ 83 ในปีที่ผ่านมา
ทั้งนี้มีการใช้กำลังการผลิตของโรงกลั่นที่สูงที่สุดในเดือนเมษายน
เนื่องจากภาวะความต้องการสินค้าที่เพิ่มสูงขึ้น และบริษัทฯ
ได้รับอนุมัติเงินทุนหมุนเวียนจากสถาบันการเงินเพื่อซื้อวัตถุดิบเพิ่มขึ้นเป็น 140 ล้านเหรียญสหรัฐ

ในส่วนของโรงงานผลิตผลิตภัณฑ์ปิโตรเคมี บริษัทฯ
มีการใช้อัตราการใช้กำลังการผลิตอย่างเต็มที่มาโดยตลอด
โดยโรงงานผลิตโอเลฟินส์มีอัตราการใช้กำลังการผลิตร้อยละ 104
และโรงงานผลิตอะโรเมติกส์ร้อยละ 97 ส่วนโรงงานผลิตเม็ดพลาสติกกลุ่มโพลีโอเลฟินส์
มีอัตราการใช้กำลังการผลิตเฉลี่ยร้อยละ 95 และกลุ่มสไตเรนิคร้อยละ 117

ผลกระทบสิ่งแวดล้อม

บริษัท อุตสาหกรรมปิโตรเคมีกัลไทย จำกัด (มหาชน)
ตระหนักถึงความสำคัญของการรักษาคุณภาพสิ่งแวดล้อมที่ยั่งยืน
เพื่อการอยู่ร่วมกันอย่างราบรื่นของการพัฒนาอุตสาหกรรมและคุณภาพชีวิตที่ดีของประชาชน
โดยบริษัทฯ ได้มีการกำหนดมาตรการป้องกันและรักษาสภาพแวดล้อมสำหรับกลุ่มบริษัทในเครือทีพีไอ
โดยให้ครอบคลุมประเด็นผลกระทบสิ่งแวดล้อมในด้านต่างๆ
ทุกด้านตลอดระยะเวลาของการดำเนินการอย่างสม่ำเสมอ

ผลกระทบสิ่งแวดล้อมในปี 2547 ไม่มีประเด็นสำคัญที่มีผลร้ายแรง โดยบริษัทฯ
ดำเนินการตรวจวัดคุณภาพสิ่งแวดล้อมด้านต่างๆ ตามข้อกำหนดของหน่วยงานราชการ
กล่าวคือมีการตรวจวัดคุณภาพอากาศประมาณ 104 จุด คุณภาพน้ำประมาณ 90 จุด
และคุณภาพเสียงประมาณ 49 จุด ซึ่งผลการตรวจวัดส่วนใหญ่อยู่ในระดับมาตรฐาน
และยังจัดให้มีการสอบถามปัญหาด้านสิ่งแวดล้อมและสำรวจทัศนคติของประชาชน
และผู้นำชุมชนต่อการดำเนินการของบริษัทฯ ตามที่เคยปฎิบัติเป็นประจำทุกปี นอกจากนี้ บริษัทฯ
ยังได้เตรียมบุคลากรเพื่อสอบขึ้นทะเบียนบุคลากรด้านสิ่งแวดล้อมประจำโรงงานเพื่อดำเนินการตามประกาศของกระทรวงอุตสาหกรรมที่จะมีผลบังคับใช้ในปี
2548

นอกจากการรักษาสภาพแวดล้อมที่ดีแล้ว บริษัทฯ ได้จัดให้มีการดำเนินการเชิงรุกสำหรับสิ่งแวดล้อม
โดยได้จัดให้มีระบบการจัดการสิ่งแวดล้อม (ISO 14000) โดยในปี 2544 โครงการ HDPE
ได้รับการรับรองมาตรฐานระบบดังกล่าว ต่อมาในปี 2545
ได้มีการดำเนินการระบบการจัดการสิ่งแวดล้อมสำหรับโครงการต่างๆ ในกลุ่มทีพีไอ 10 แห่ง
ซึ่งครอบคลุมหน่วยผลิตหลักของบริษัทฯ ปัจจุบันได้มีการปรับปรุงและจัดทำตามข้อกำหนดของระบบ
และมีการ pre-audit โครงการต่างๆ รวม 5 โครงการ ได้แก่ โครงการ PP, PS, EPS,
BTX และ EBSM โดย สรอ. อันเป็นการเตรียมการสำหรับการตรวจประเมินในปี 2548
และบริษัทฯ ได้จัดให้มีการประชาสัมพันธ์และกิจกรรมชุมชนสัมพันธ์
เพื่อเป็นการเสริมสร้างความรู้ความเข้าใจและเสริมสร้างทัศนคติที่ดีของประชาชนต่อการดำเนินการด้านสิ่งแวดล้อมของกลุ่มทีพีไออย่างต่อเนื่องเสมอมา
รวมถึงสนับสนุนกิจกรรมด้านสิ่งแวดล้อมร่วมกับภาครัฐและประชาชน เช่น
สนับสนุนการขยายพันธุ์หอยมือเสือ การปลูกป่าถาวรเฉลิมพระเกียรติ และโครงการเก็บขยะใต้น้ำ
เป็นต้น

บริษัทฯ ได้สนับสนุนกิจกรรมที่เกี่ยวข้องกับงานด้านสิ่งแวดล้อมอย่างต่อเนื่อง โดยในช่วง 3
ปีที่ผ่านมา บริษัทฯ มีค่าใช้จ่ายด้านสิ่งแวดล้อม แยกตามกลุ่มงานต่างๆ ได้ดังนี้

+-------------------------------------+----------+----------+----------+
| (หน่วย : ล้านบาท)                     | 2545     | 2546     | 2547     |
+-------------------------------------+----------+----------+----------+
| -   การลงทุนสร้างระบบป้องกัน/ลดมลสาร    | 9.3      | 12.2     | 30.0     |
|                                     |          |          |          |
| -   การติดตามตรวจสอบผลกระทบสิ่งแวดล้อม  | 2.1      | 1.1      | 3.2      |
|                                     |          |          |          |
| -                                   | -        | 0.9      | -        |
| การจัดทำรายงานการศึกษาผลกระทบสิ่งแวดล้อม |          |          |          |
|                                     | 1.5      | 1.5      | 1.5      |
| -   กิจกรรมประชาสัมพันธ์ด้านสิ่งแวดล้อม     |          |          |          |
|                                     | 0.2      | 0.1      | 0.2      |
| -   การจัดทำระบบการจัดการสิ่งแวดล้อม     |          |          |          |
+-------------------------------------+----------+----------+----------+
| รวม                                 | 13.1     | 15.8     | 34.9     |
+-------------------------------------+----------+----------+----------+

ในปี 2547 บริษัทฯ มีค่าใช้จ่ายในการบริหารและจัดการด้านสิ่งแวดล้อมประมาณ 35 ล้านบาท
ส่วนใหญ่เป็นการลงทุนสร้างระบบป้องกันและลดมลสาร นอกจากนี้ บริษัทฯ
ยังสามารถเสริมสร้างรายได้จากการบริการจัดการวัสดุเหลือใช้ให้เกิดประโยชน์อีกด้วย (ประมาณ
11 ล้านบาท) ซึ่งเป็นการบริหารจัดการเพื่อเพิ่มมูลค่าแก่วัสดุเหลือใช้
อีกทั้งยังรักษาสภาพแวดล้อมโดยรอบให้มีคุณภาพที่ดียิ่งขึ้นอย่างต่อเนื่อง

การส่งเสริมการลงทุน

การดำเนินธุรกิจอุตสาหกรรมปิโตรเคมีครบวงจรของบริษัทและบริษัทในเครือ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน
รายละเอียดของบัตรส่งเสริมการลงทุน ซึ่งบริษัทฯ ยังได้รับสิทธิประโยชน์ มีดังนี้

+-------+---------------------------+-------------------------+------+
| วันที่ได | ผลิตภัณฑ์/โครงการ            |   สิทธิและประโยชน์ที่สำคัญ    | ด    |
| ้รับบัตร |                           |                         | ำเนิน |
|       |                           |                         |      |
| (เลข  |                           |                         | กา   |
| ที่บัตร) |                           |                         | รโดย |
+=======+===========================+=========================+======+
| ผลิต   |                           |                         |      |
| ภัณฑ์ปิโ |                           |                         |      |
| ตรเคมี |                           |                         |      |
+-------+---------------------------+-------------------------+------+
| 27    | HDPE                      | -   ได้รับยกเว้นอากรขา     | ทีพีไอ |
| พ.ค.  |                           | เข้าสำหรับวัตถุดิบและวัสดุจำเป |      |
| 2535  | กำลังการผลิต 80,000 ตันต่อปี   | ็นที่นำเข้ามาผลิตเพื่อการส่งออก |      |
|       |                           |                         |      |
| (     |                           | -   ได้รับยกเว้น           |      |
| 1081/ |                           | ภาษีเงินได้นิติบุคคลกำหนดเวลา |      |
| 2535) |                           |     8 ปี นับแต่วันที่มีรายได้   |      |
|       |                           |     (2536-2544)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันพ้นกำหนด      |      |
|       |                           |     (2544-2549)         |      |
+-------+---------------------------+-------------------------+------+
| 13    | PP                        | -   ได้รับยกเว้นภ          | ทีพีไอ |
| ธ.ค.  |                           | าษีเงินได้นิติบุคคลสำหรับกำไรส |      |
| 2534  | กำลังการผลิต 150,000 ตันต่อปี  | ุทธิที่ได้จากการประกอบกิจการมี |      |
|       |                           |     กำหนด 8 ปี           |      |
| (1314 |                           |     นับแต่วันที่มีรายได้       |      |
| /สอ./ |                           |     (2536-2544)         |      |
| 2534) |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันพ้นกำหนด      |      |
|       |                           |     (2544-2549)         |      |
+-------+---------------------------+-------------------------+------+
| 25    | ABS/AS                    | -   ได้รับยกเว้นภาษีเงินได้นิต | ไ    |
| ธ.ค.  |                           | ิบุคคลสำหรับกำไรสุทธิที่ได้จากก | ทยเอ |
| 2534  | กำลังการผลิต 12,000 ตันต่อปี   | ารประกอบกิจการมีกำหนดเวลา | บีเอส |
|       |                           |     8 ปี นับแต่วันมีรายได้    |      |
| (     |                           |     (2537-2545)         |      |
| 1193/ |                           |     และได้รับลด           |      |
| 2534) |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2545-2550)         |      |
+-------+---------------------------+-------------------------+------+
| 6     | ABS/AS                    | -   ได้รับยกเว            | ไ    |
| ก.ค.  |                           | ้นอากรขาเข้าสำหรับเครื่องจักร | ทยเอ |
| 2538  | กำลังการผลิต 100,000 ตันต่อปี  |     ถึง 28 ก.พ. 48       | บีเอส |
|       |                           |                         |      |
| (     |                           | -   ได้รับยกเว้นอากรขา     |      |
| 1486/ |                           | เข้าสำหรับวัตถุดิบและวัสดุจำเป |      |
| 2538) |                           | ็นที่นำเข้ามาผลิตเพื่อการส่งออก |      |
|       |                           |                         |      |
|       |                           | -   ได้รับยกเว้นภาษีเงินได้นิต |      |
|       |                           | ิบุคคลสำหรับกำไรสุทธิที่ได้จากก |      |
|       |                           | ารประกอบกิจการมีกำหนดเวลา |      |
|       |                           |     8 ปี นับแต่วันมีรายได้    |      |
|       |                           |     (2539-2547)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2547-2552)         |      |
+-------+---------------------------+-------------------------+------+
| 31    | EPS                       | -   ได้รับยกเว้นอากรขา     | ไ    |
| ส.ค.  |                           | เข้าสำหรับวัตถุดิบและวัสดุจำเป | ทยเอ |
| 2538  | กำลังการผลิต 15,000 ตันต่อปี   | ็นที่นำเข้ามาผลิตเพื่อการส่งออก | บีเอส |
|       |                           |                         |      |
| (     |                           | -   ได้รับยกเว้นภาษีเงินได้นิต |      |
| 1652/ |                           | ิบุคคลสำหรับกำไรสุทธิที่ได้จากก |      |
| 2538) |                           | ารประกอบกิจการมีกำหนดเวลา |      |
|       |                           |     8 ปี นับแต่วันมีรายได้    |      |
|       |                           |     (2535-2543)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2543-2548)         |      |
+-------+---------------------------+-------------------------+------+
| 15    | PS                        | -   ได้รับยกเว้นอากรขา     | ไ    |
| ม.ค.  |                           | เข้าสำหรับวัตถุดิบและวัสดุจำเป | ทยเอ |
| 2539  | กำลังการผลิต 100,000 ตันต่อปี  | ็นที่นำเข้ามาผลิตเพื่อการส่งออก | บีเอส |
|       |                           |                         |      |
| (     |                           | -                       |      |
| 1038/ |                           | ได้รับยกเว้นภาษีเงินได้นิติบุคคล |      |
| 2539) |                           |     กำหนดเวลา 8 ปี       |      |
|       |                           |     นับแต่วันมีรายได้        |      |
|       |                           |     (2540-2548)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2548-2553)         |      |
+-------+---------------------------+-------------------------+------+
| 21    | Catalyst ใช้ในการผลิต       | -   ได้รับยกเว้นอากรขา     | ทีพีไอ |
| เม.ย. | Polypropylene             | เข้าสำหรับวัตถุดิบและวัสดุจำเป |      |
| 2538  |                           | ็นที่นำเข้ามาผลิตเพื่อการส่งออก |      |
|       | กำลังการผลิต 36 ตันต่อปี       |                         |      |
| (     |                           | -   ได้รับยกเว้นภาษีเงินได้นิต |      |
| 1250/ |                           | ิบุคคลสำหรับกำไรสุทธิที่ได้จากก |      |
| 2538) |                           | ารประกอบกิจการมีกำหนดเวลา |      |
|       |                           |     8 ปี นับแต่วันมีรายได้    |      |
|       |                           |     (2540-2548)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2548-2553)         |      |
+-------+---------------------------+-------------------------+------+
| 30    | Acetylene Black           | -   ได้รับยกเว            | ทีพีไอ |
| ส.ค.  |                           | ้นอากรขาเข้าสำหรับเครื่องจักร |      |
| 2545  | กำลังการผลิต 2,000 ตันต่อปี    |     ถึง 30 ส.ค. 48       |      |
|       |                           |                         |      |
| 1541  |                           | -   ได้รับยกเว้นภาษีเงินได้นิต |      |
| (2)   |                           | ิบุคคลสำหรับกำไรสุทธิที่ได้จากก |      |
| /2545 |                           | ารประกอบกิจการมีกำหนดเวลา |      |
|       |                           |     8 ปี                 |      |
|       |                           |                         |      |
|       |                           | นับแต่วันมีรายได้และได้รับลดหย |      |
|       |                           | ่อนภาษีเงินได้นิติบุคคลอีกร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2553 - 2558)       |      |
+-------+---------------------------+-------------------------+------+
| ผลิตภัณ |                           |                         |      |
| ฑ์น้ำมัน |                           |                         |      |
+-------+---------------------------+-------------------------+------+
| โครง  |                           |                         |      |
| การ P |                           |                         |      |
| etroc |                           |                         |      |
| hemic |                           |                         |      |
| al Co |                           |                         |      |
| mplex |                           |                         |      |
+-------+---------------------------+-------------------------+------+
| 20    | มีกำลังการผลิตดังนี้            | -   ได้รับยกเว้นภาษีเงินได้นิต | ทีพีไอ |
| ก.ค.  |                           | ิบุคคลสำหรับกำไรสุทธิที่ได้จากก |      |
| 2538  | น้ำมันดิบ 150,000 บาร์เรลต่อวัน | ารประกอบกิจการมีกำหนดเวลา |      |
|       | Ethylene 360,000 ตันต่อปี    |     8 ปี (2540 - 2548)   |      |
| (     | Propylene 300,000 ″       |     นับแต่วันมีรายได้        |      |
| 1533/ | Styrene Monomer (EB/SM)   |     และได้รับลด           |      |
| 2538) | 180,000 ″                 | หย่อนภาษีเงินได้นิติบุคคลร้อยละ |      |
|       | PP 250,000 ″              |     50 อีก 5 ปี           |      |
|       | Butadiene 50,000 ″        |     นับจากวันที่พ้นกำหนด     |      |
|       | ผลพลอยได้ ได้แก่ PY-Gas      |     (2548 -2553)        |      |
|       | 200,000 ″                 |     (ย                  |      |
|       | การให้บริการขนถ่ายสินค้าเหลว   | กเว้นโครงการโรงกลั่นน้ำมันดิบ |      |
|       | 8,470,000 ลบ.ม.ต่อปี        |     ไม่ไ                 |      |
|       | คลังเก็บสินค้า 1,361,600      | ด้รับยกเว้นภาษีเงินได้นิติบุคคล) |      |
|       | ลบ.ม.ต่อปี                  |                         |      |
|       |                           | -   ได้รับยกเว้นอากรขา     |      |
|       |                           | เข้าสำหรับวัตถุดิบและวัสดุจำเป |      |
|       |                           | ็นที่ต้องนำเข้าจากต่างประเทศเ |      |
|       |                           | พื่อใช้ในการผลิตเพื่อการส่งออก |      |
|       |                           |     (เฉพาะโครงการ PP,   |      |
|       |                           |     EB/SM)              |      |
+-------+---------------------------+-------------------------+------+
| สาธาร |                           |                         |      |
| ณูปโภค |                           |                         |      |
+-------+---------------------------+-------------------------+------+
| 3     | ศูนย์บริการสาธารณูปโภค        | -   ได้รับยกเว้นภาษีเงินได้นิต | ทีพีไอ |
| พ.ย.  | มีกำลังการผลิตดังนี้            | ิบุคคลสำหรับกำไรสุทธิที่ได้จากก |      |
| 2536  |                           | ารประกอบกิจการมีกำหนดเวลา |      |
|       | - พลังงานไฟฟ้า 54 เมกกะวัตต์  |     8 ปี นับแต่วันที่มีรายได้   |      |
| (     | - ไอน้ำ 432,000 ตันต่อปี      |     (2537-2545)         |      |
| 8058/ | - คลังเก็บสินค้าขนาดความจุ     |     และได้รับลดหย่อนร้อยละ  |      |
| 2536) | 45,000 ตัน                 |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2545-2550)         |      |
+-------+---------------------------+-------------------------+------+

3.  การจัดหาวัตถุดิบ

วัตถุดิบหลักที่สำคัญของบริษัทฯ คือ น้ำมันดิบ (crude) คิดเป็นสัดส่วนร้อยละ 90
ของวัตถุดิบที่บริษัทใช้ในการผลิต ส่วนใหญ่บริษัทฯ นำเข้าจากต่างประเทศเกือบทั้งหมด
โดยแหล่งนำเข้าน้ำมันดิบส่วนใหญ่คือจากกลุ่มประเทศในตะวันออกกลาง ในปีที่ผ่านมาบริษัทฯ
นำเข้าน้ำมันดิบจากแหล่งตะวันออกกลางร้อยละ 70 แหล่งอื่นๆ ร้อยละ 30

ตารางแสดงสัดส่วนมูลค่าการซื้อวัตถุดิบและแหล่งที่มาของวัตถุดิบ

  ------------------ ---------------- ------- --------- ------- ------------------ ---------- ------
  วัตถุดิบ              มูลค่าการซื้อวัตถุดิบ                             แหล่งที่มาของวัตถุดิบปี              
                     (ล้านบาท)                                   2547                          

                     2546             สัดส่วน   2547      สัดส่วน   ต่างประเทศ          ในประเทศ   รวม

  น้ำมันดิบ (Crude)     57,207           85.8%   101,040   90.5%   99.89%             0.11%      100%

  โพรพิลีน (Propylene) 4,403            6.6%    5,018     4.5%    0%                 100.%      100%

  ลองเรซิดิว (Long     1,362            2.0%    60        0.1%    0%                 100%       100%
  Residue)                                                                                    

  นาฟทา (Naphtha)    1,190            1.8%    116       0.1%    12.93%             87.07%     100%

  อื่นๆ                2,506            3.8%    5,431     4.9%    89.39%             10.61%     100%

  รวม                66,668           100%    111,666   100%    97.71%             2.29%      100%
  ------------------ ---------------- ------- --------- ------- ------------------ ---------- ------

บริษัทฯ มีสัดส่วนการซื้อน้ำมันดิบในปีที่ผ่านมาประมาณร้อยละ 65
จากผู้จำหน่ายรายหนึ่งในตะวันออกกลาง แต่บริษัทฯ ไม่มีความเสี่ยงต่อการพึ่งพาวัตถุดิบ
เนื่องจากบริษัทฯ สามารถซื้อน้ำมันดิบจากแหล่งน้ำมันดิบอื่นๆ ในตลาดโลกได้ โดยบริษัทฯ
มีนโยบายติดต่อกับผู้ผลิตโดยตรง และหาแหล่งวัตถุดิบใหม่ๆ เพิ่มเติม
และเลือกวัตถุดิบจากแหล่งต่างๆ ที่นำมาผลิตแล้วให้ผลตอบแทนสูงสุด

ปัญหาเกี่ยวกับวัตถุดิบ

โดยทั่วไปบริษัทฯ ไม่มีปัญหาเกี่ยวกับวัตถุดิบ
นอกจากความผันผวนของราคาน้ำมันดิบที่มีการปรับขึ้นลงตามสถานการณ์ของตลาดโลกตลอดเวลา
และค่าระวางเรือปรับสูงขึ้นอย่างต่อเนื่อง
ซึ่งส่งผลกระทบต่อต้นทุนวัตถุดิบและการตั้งราคาเพื่อจำหน่ายของผลิตภัณฑ์ของบริษัทฯ
อย่างไรก็ตามคาดว่าค่าระวางเรือจะปรับลง เนื่องจากมีจำนวนผู้ประกอบการเพิ่มขึ้น

ผู้ผลิตน้ำมันดิบในตลาดโลกที่สำคัญ ได้แก่ กลุ่มประเทศในตะวันออกกลาง เช่น ซาอุดิอาระเบีย
อิหร่าน โอมาน ดูไบ เป็นต้น และกลุ่มประเทศในตะวันออกไกล เช่น มาเลเซีย อินโดนิเซีย
และบรูไน เป็นต้น สำหรับการกำหนดราคาน้ำมันดิบจะมีราคาอ้างอิง (Benchmark)
ในแต่ละภูมิภาค
ซึ่งน้ำมันดิบที่นำมาใช้ในการอ้างอิงนี้จะต้องมีปริมาณมากพอและเป็นที่ยอมรับของแต่ละภูมิภาคได้
ราคาน้ำมันดิบที่ใช้อ้างอิงที่สำคัญ ได้แก่

  ---------------------------- ------------------------------------------
  ภูมิภาค                        น้ำดิบที่ใช้อ้างอิง

  ตะวันออกไกล                   Tapis - ประเทศมาเลเซีย
                               Minas - ประเทศอินโดนีเซีย

  ตะวันออกกลาง                  Dubai - ประเทศสหรัฐอาหรับเอมิเรต
                               Oman - ประเทศโอมาน

  ประเทศแถบทะเลเหนือ            Brent - ประเทศแถบทะเลเหนือ

  สหรัฐอเมริกา                   WTI - ประเทศสหรัฐอเมริกา
                               (West Texas Intermediate)
  ---------------------------- ------------------------------------------

[]